પહેલા તો ઉંમર થાય ત્યારબાદ સફેદ વાળની સમસ્યા ઉદભવતી પરંતુ અત્યારે તો યંગસ્ટર્સમાં સફેદ વાળની સમસ્યા સામે આવી રહી છે. આના માટે યુવતીઓ વાળમાં કલર કરાવતી હોય છે પણ એનાથી વાળ સારા થવાની જગ્યાએ વધુ બગડે છે. એના માટે જો તમે કલર કરતા મહેંદી વાપરશો તો વધુ સારુ રહેશે. મહેંદીને તાંબાના વાસણમાં 3 કલાક સુધી પલાળી રાખો. તેમાં ખાટુ દહીં, અડધા લીંબુનો રસ અને ચાનું પાણી નાખવુ હોય તો એ પણ નાખી શકો છો. મહેંદીને વાળમાં લગાવ્યા બાદ 2થી 3 કલાક સુધી રાખી માથુ ધોઇ નાખો. જેનાથી તમારા સફેદ વાળની સમસ્યા દૂર થશે અને ઠંડક પણ મળશે. આ તો વાત થઇ સફેદ વાળને દૂર કરવાની, પણ જો તમારે વાળમાં ચમક પણ જોતી હોય તો ઇંડાનો સફેદ ભાગ વાળમાં લગાવો. 30 મિનિટ સુધી તેને વાળમાં રહેવા દો અને પછી શેમ્પૂ કરી દો એનાથી તમારા વાળમાં શાઇન આવશે.